84. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ   ΤΑΞΕΩΣ Αριθ.8823 Φ.101.13 της 7/15 Ιουλ. 1975  (ΦΕΚ Β΄ 737)  Περί των δικαιολογητικών προσλήψεως τεχνικού προσωπικού δια τας ανάγκας του Σώματος της Αστυνομίας Πόλεων, των υποχρεώσεων και των καθηκόντων τούτου, των Υπηρεσιών παρ’ αις θα προσφέρη τας υπηρεσίας του κ.λ.π. Έχοντας υπ’όψει τας διατάξεις του άρθρ.1 παρ. 3 του Νόμ.54/1975 (ΦΕΚ Α΄ 127) «περί προσλήσεως τεχνικού προσωπικού δια τας ανάγκας του Σώματος Αστυνομίας Πόλεων, συστάσεως θέσεων βοηθών τεχνικού προσωπικού Αστυνομίας Πόλεων και Χωροφυλακής και άλλων συναφών διατάξεων», ως και την υπ’ αριθ.18939.Φ.2061/1 από 30 Ιουν. 1975 πρότασιν του Αρχηγού Αστυνομίας Πόλεων, αποφασίζομεν: Προσόντα υποψηφίων Άρθρ.1.-Οι υποψήφιοι δέον να έχουν τα ακόλουθα προσόντα: α)Να μην έχουν συμπληρώσει το 40όν έτος της ηλικίας των. β)Να έχουν την Ελληνικήν Ιθαγένειαν, πλην εάν άλλως ορίζεται εκ των κειμένων, περί προσλήψεως δημοσίων εν γένει υπαλλήλων, ειδικών διατάξεων. γ)Να εχουν εκπληρώσει τας στρατιωτικάς των υποχρεώσεις ή να έχουν απαλλαγή νομίμως αυτών. δ)Να μην έχουν στερηθή των πολιτικών των δικαιωμάτων και να μην έχουν καταδικασθή επί τινι των εγκλημάτων των αναφερομένων εις τας οικείας διατάξεις του Νόμ.1811/1951, ουδέ να έχουν παραπεμφθή, δια βουλεύματος, εις δίκην επί τινι τούτων. ε)Προηγούμενον εν γένει βίον και ήθος χρηστόν, ως και πίστιν προς το δημοκρατικόν πολίτευμα της χώρας. ς)Να γνωρίζουν τουλάχιστον, μίαν ξένην γλώσσαν, κατά προτίμησιν Αγγλικήν, Γαλλικήν, Γερμανικήν, Ιταλικήν, εφ’ όσον πρόκειται περί Αρχιτεκτόνων. Δικαιολογητικά προσλήψεως Άρθρ.2.-1.Τα απαιτούμενα δικαιολογητικά προσλήψεως είναι τα ακόλουθα: α)Αίτησις ενδιαφερομένων. β)Πιστοποιητικόν του οικείου Δήμου ή Κοινότητος περί εγγραφής των εις τα οικεία μητρώα αρρένων, εκ του οποίου δέον να προκύπτη η Ιθαγένεια και ηλικία αυτών. Δια τους μη έχοντας την Ελληνικήν Ιθαγένειαν, το πιστοποιητικόν τούτο αντικαθίσταται δι’ ετέρου εγγράφου, καθοριζομένου κατά περίπτωσιν υπό του Υπουργού Δημοσίας Τάξεως. γ)Πιστοποιητικόν του οικείου Στρατολογικού Γραφείου περί της στρατολογικής αυτών καταστάσεως (τύπου Α΄). δ)Αντίγραφον ποινικού μητρώου του Πρωτοδικείου του τόπου γεννήσεώς των περί της εν γένει ποινικής αυτών καταστάσεως (τύπου Β΄). ε)Πιστοποιητικόν Εισαγγελικής Αρχής του τόπου κατοικίας των ότι δεν έχουν παραπεμθή δια βουλεύματος είς δίκην επί τινι των εις τας οικείας διατάξεις του Νόμ.1811/1951 αναφερομένων εγκλημάτων. ς)Υπεύθυνον δήλωσιν Ν.Δ.64/1974 «περί των στοιχείων της ατομικής και οικογενειακής καταστάσεως των δημοσίων λειτουργών, ως και ελέγχου της πίστεως προς το δημοκρατικόν πολίτευμα της Χώρας κατηγοριών τινών εξ αυτών. ζ)Πτυχίον των οικείων ανωτάτων σχολών ημεδαπής ή αλλοδαπής. η)Πιστοποίησιν οικείου ανεγνωρισμένου ιδρύματος ή προς τούτο συγκροτουμένης Επιτροπής, περί του βαθμού γνώσεως της ξένης γλώσσης, δια τους Αρχιτέκτονας. 2.Τα εις τας περιπτ. β΄ έως ε΄ της προηγουμένης παραγράφου οριζόμενα δικαιολογητικά δέον να έχουν εκδοθή εντός δύο μηνών το πολύ προ της ημερομηνίας υποβολής των. Υποχρεώσεις και καθήκοντα τεχνικού προσωπικού Άρθρ.3.-1.Οι προσλαμβανόμενοι υποχρεούνται να προσφέρουν τας υπηρεσίας της επιστήμης των εις τομείς του κλάδου των ή συναφείς τοιούτους, κατά την κρίσιν της Υπηρεσίας, προς κάλυψιν των αναγκών του Σώματος και Νομικών Προσώπων Δημοσίου Δικαίου αρμοδιότητος Αστυνομίας Πόλεων, τόσον εν Αθήναις-Πειραιεί, όσον και εκτός αυτών, ιδία επί θεμάτων αναφερομένων εις την εκπόνησιν και αναθεώρησιν μελετών κτιρίων στεγάσεως Υπηρεσιών, την παρακολούθησιν επίβλεψιν της καλής εκτελέσεως των κτιριακών έργων, την μελέτην και επίβλεψιν της τεχνικής συντηρήσεως των ιδιοκτήτων και μεμισθωμένων οικημάτων και τον έλεγχο της κανονικής λειτουργίας του πάσης φύσεως τεχνικού εξοπλισμού του Σώματος Αστυνομίας Πόλεων. Ειδικώτερον τα καθήκοντα και αι υποχρεώσεις τούτων καθορίζονται υπό των οικείων διατάξεων της υπ’ αρίθ.188/36/1 αποφάσεως Υπουργού Δημοσίας Τάξεως, δημοσιευθείσης εις το υπ’ αριθ.42 τ.Β΄ ΦΕΚ της 21.1.1970 «περί της εσωτερικής υπηρεσίας του Αρχηγείου Αστυνομίας Πόλεων, καθ’ ο μέρος αύτη αφορά εις τας Διευθύνσεις Δ΄ (Τεχνικών Υπηρεσιών) και Ε΄ (Οικονομικών Υπηρεσιών), και του υπ’ αριθ.89 Κανονισμού του Αρχηγείου Αστυνομίας Πόλεων, δημοσιευθέντος εις το υπ’ αριθ.146 τ.Β΄ ΦΕΚ της 22.2.1971 «περί της εσωτερικής υπηρεσίας της Υποδιευθύνσεως Τεχνικών Εφαρμογών του Αρχηγείου Αστυνομίας Πόλεων».   (Μετά την σελ.90,16 (β) Σελ.90,17 Τεύχος 570-Σελ.25  Οργανικοί Νόμοι 4.ΑΑ.α.84   1230 2.Οι ανωτέρω υποχρεούνται να προσφέρουν την εργασίαν των εντός του ισχύοντος εκάστοτε δια το Επιτελείον του Αρχηγείου Αστυνομίας Πόλεων κεκανονισμένου ωραρίου εργασίας. Δια την εκτέλεσιν υπό τούτων εργασίας εκτός Αθηνών-Πειραιώς, καταβάλλονται εις τούτους οδοιπορικά και λοιπαί αποζημιώσεις, τούτων καθοριζομένων δια της κατ’ εξουσιοδότησιν του άρθρ.1 παρ.2 του Νόμ.54/1975 εκδοθησομένης κοινής αποφάσεως των Υπουργών Οικονομικών και Δημοσίας Τάξεως. Υπηρεσίαι Αστυνομίας Πόλεως, παρ’ αις  το τεχνικόν προσωπικόν θα προσφέρη  τας υπηρεσίας του Άρθρ.4.-Το προσλαμβανόμενον τεχνικόν προσωπικόν, εργάζεται, κατά τα εν παρ. 3 της παρούσης οριζόμενα, παρά τη Διευθύνσει Τεχνικών Υπηρεσιών του Αρχηγείου Αστυνομίας Πόλεων. Κατ’ εξαίρεσιν, δύνανται δια διαταγής του Αρχηγού Αστυνομίας Πόλεων να αποσπασθή εις Υπηρεσίας Αστυνομίας Πόλεων εκτός Αθηνών-Πειραιώς, δια χρονικόν διάστημα ουχί πέραν των δύο μηνών, προς εκτέλεσιν ειδικής τινός υπηρεσίας, αναγομένης εις τον κύκλον των καθηκόντων αυτού. Η παρούσα δημοσιευθήτω δια της Εφημερίδος της Κυβερνήσεως.   Σελ.90,18 Τεύχος 570-Σελ.26  Οργανικοί Νόμοι 4.ΑΑ.α.84   1231  